Document ID: 32005R2163

ΚΑΝΟΝΙΣΜΌΣ (ΕΚ) αριθ. 2163/2005 ΤΗΣ ΕΠΙΤΡΟΠΉΣ
της 22ας Δεκεμβρίου 2005
σχετικά με την απόρριψη αιτήσεων χορήγησης πιστοποιητικών εξαγωγής για τα προϊόντα του τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκή Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),
τον κανονισμό (ΕΚ) αριθ. 1445/1995 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (2), και ιδίως το άρθρο 10 παράγραφος 2 πρώτο εδάφιο στοιχεία β) και γ) , και παράγραφος 2α,
Εκτιμώντας τα ακόλουθα:
(1)
Στις 20 Δεκεμβρίου 2005, η Επιτροπή εξήγγειλε την πολιτική πρόθεσή της να τροποποιήσει τον κανονισμό (ΕΚ) αριθ. 2000/2005 της 7ης Δεκεμβρίου 2005 για τον καθορισμό των επιστροφών κατά την εξαγωγή βοείου κρέατος (3), κατά τρόπο ώστε να μη χορηγούνται πλέον επιστροφές κατά την εξαγωγή χονδρών αρσενικών βοοειδών προς σφαγή με προορισμό την Αίγυπτο και τον Λίβανο.
(2)
Κατά τις ημέρες που ακολούθησαν την ανωτέρω εξαγγελία, διαπιστώθηκε ότι υποβλήθηκαν αιτήσεις χορήγησης πιστοποιητικών εξαγωγής προς τους προαναφερόμενους προορισμούς, οι οποίες αφορούσαν ποσότητες χονδρών αρσενικών βοοειδών προς σφαγή μεγαλύτερες από τις συνήθεις. Οι αιτήσεις αυτές πρέπει να θεωρηθούν ως κερδοσκοπία ενόψει της τροποποίησης του κανονισμού (ΕΚ) αριθ. 2000/2005.
(3)
Ως εκ τούτου, πρέπει να απορριφθούν οι αιτήσεις χορήγησης πιστοποιητικών εξαγωγής που δεν έχουν ακόμη εγκριθεί και να ανασταλεί η υποβολή αιτήσεων χορήγησης πιστοποιητικών εξαγωγής για χρονικό διάστημα πέντε εργασίμων ημερών από την ημερομηνία έναρξης της ισχύος του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Απορρίπτονται οι αιτήσεις χορήγησης πιστοποιητικών εξαγωγής με προκαθορισμό των επιστροφών κατά την εξαγωγή χονδρών αρσενικών βοοειδών προς σφαγή (κωδικός ΣΟ 0102 90 71 9000) με προορισμό την Αίγυπτο και τον Λίβανο, οι οποίες είχαν υποβληθεί κατά τις τέσσερεις εργάσιμες ημέρες πριν από την ημερομηνία έναρξης της ισχύος του παρόντος κανονισμού.
Αναστέλλεται η υποβολή αιτήσεων χορήγησης πιστοποιητικών εξαγωγής για τα ανωτέρω ζώα, για χρονικό διάστημα πέντε εργασίμων ημερών από την ημερομηνία έναρξης της ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 2005.

Labels: 3
18
17